钦定古今图书集成/明伦汇编/官常典/第751卷 > 蒋贤
## 钦定古今图书集成/明伦汇编/官常典/第751卷 > 蒋贤

按《延安府志》：“贤，榆林人。以监生任灵壁县主簿，有清
谨名。时流贼犯淮、凤，贤以灵壁去皇陵不远，缮城隍，
修战具，选民丁以备之。既而贼至，贤以选丁御之于
郭外，力尽众溃。城陷，贤短兵巷战，贼趣降，贤曰：‘我榆
林忠孝地方人，有死而已’。遂为乱兵所杀，知县及丞
皆死之。事闻，赐祭，葬于灵壁，立三忠祠祭之。妻谢氏”，
守节十数年，以饥死，无嗣。